勵廷儀

勵廷儀  ， 字令式 ， 號南湖 。 直隸靜海人 。 祖籍浙江紹興 。 勵杜訥之子 。 生於康熙八年 （ 1669年 ） ， 康熙三十八年 （ 1699年 ） 己卯科舉人 ， 康熙三十九年 （ 1700年 ） 庚辰科進士 。 選庶吉士 。 康熙四十一年 （ 1702年 ） 特命在南書房行走 ， 康熙四十三年 （ 1704年 ） 授編修 。 康熙四十五年 （ 1706年 ） ， 遷右中允 、 侍讀學士 。 康熙四十九年 （ 1710年 ） 任 《 佩文韻府 》 纂修兼校勘官 ， 《 淵鑑類函 》 校勘官 ， 康熙五十五年任 《 御定月令輯要 》 校勘官 。 康熙五十六年擢內閣學士 ， 康熙六十一年任 《 分類字錦 》 之校勘官 。 雍正元年擢刑部尚書 ， 因事革職 。 雍正七年 （ 1729年 ） 加太子少傅 ， 雍正九年 （ 1731年 ） 遷吏部尚書 。 雍正十年 （ 1732年 ） 五月以病乞休 ， 不久卒 ， 諡文恭 。 乾隆六年入賢良祠 。 其子勵宗萬亦是進士出身 。